OzLabs/hebrew-wiki-articles huggingface dataset:
טופית ההרים

טופית ההרים (שם מדעי: Tupaia montana) הוא מין יונק מהסוג טופיה אשר מצוי ברמות ההרריות של צפון בורנאו, באזורי סראוואק וסבה שבמלזיה, לעיתים בגובה של מעל 1,200 מטרים.
== מאפיינים ==
טופיה זו דומה לטופיה מצויה אך מעט גדולה ממנה, באורך 15-33 ס"מ ואורך זנב של 13-19 ס"מ. הטופיה בעלת פרווה זהובה-אפורה. הצידיים והזנב כהים מעט והזנב דליל שיער. לטופיה עיניים גדולות וחוטם קצר וורדרד. היא מותאמת לחיים על עצים אך יורדת גם לקרקע.

הטופיה פעילה במשך היום אך ביישנית ויוצאת לאחר שבדקה כי השטח נקי מטורפים. היא ניזונה מפרוקי-רגליים וגם מפירות וגרגרים וכן ניזונה ממיצי פירות טבעיים. לטופיה זו יש שותפות מפתיעה עם צמחים טורפים מסוג כדנית מהמינים: Nepenthes lowii ,Nepenthes macrophylla ו-Nepenthes rajah אשר מפרישים צוף שמפתה את הטופיה ובתמורה ניזונים מההפרשות שהיא מייצרת עליהם, ללא ידיעתה.

טופיה זו חיה בחבורות קטנות הנשלטות על ידי זכר או שניים. הנקבות ממליטות עד 2 גורים ומטפלת בהם עד לבגרות. לטופיה אין עונת רבייה ייחודית.

==קישורים חיצוניים==

==הערות שוליים==

קטגוריה:בעלי חיים שתוארו ב-1892
קטגוריה:טקסונים שתוארו בידי אולדפילד תומאס
קטגוריה:טופייתיים
קטגוריה:בורנאו: יונקים
קטגוריה:בורנאו: בעלי חיים אנדמיים
צ'אנה סטאר 9

צ'אנה סטאר 9 (בסינית: 长安之星9), נקרא בעבר: Chana Star 4500 (בסינית: 长安星光4500 (דגם "Star 4500" יוצר עד סוף שנת 2014), הוא מיניוואן מתוצרת יצרנית הרכב הסינית Changan Automobile אשר מיוצר משנת 2013 ועד היום.

==דגם "Chana Star 4,500"==
 
* 5 - 11 נוסעים.
* 5 דלתות (בצדדים 2 דלתות הזזה).
* מנוע בנזין.
* מנוע מרכזי .
* מחיר היחידה מדגם "Chana Star 4,500" עמד על 50,900-58,800 רנמינבי (2013, בסין).

===דגמים===
* "Base 1.3".
* "1.3 Standard".

==דגם "צ'אנה סטאר 9"==

* דגם "צ'אנה סטאר 9" משווק מדצמבר 2014.
* 5-9 נוסעים.
* 5 דלתות (בצדדים 2 דלתות הזזה).
* מנוע בנזין.
* מנוע מרכזי .
* מנוע הנעה אחורית.
* צמיגים: 185/80 R14.
* מחיר היחידה מדגם "צ'אנה סטאר 9" עמד על 49,800-56,500 רנמינבי (2014, בסין).
===דגמים===
* "Base 1.5" - מחיר היחידה עמד על 49,800-51,500 רנמינבי (2014, בסין). 
* "1.5 Standard" - מחיר היחידה עמד על 54,800-56,500 רנמינבי (2014, בסין).

==תמונות==
<gallery mode="packed" heights="140">
קובץ:Chana Star 9 001.jpg | דגם "צ'אנה סטאר 9"
קובץ:Chana Star 9 002.jpg | דגם "צ'אנה סטאר 9"
קובץ:Chana Star 9 facelift rear China 001.jpg | דגם "צ'אנה סטאר 9"
קובץ: Chana Star top perspective.jpg| דגם "צ'אנה סטאר 9"
</gallery>

==ראו גם==
* צ'אנה X70A
* צ'אנה CX70 
* צ'אנה טאורוסטאר
* צ'אנגן CM8
* צ'אנגן CS15
* צ'אנה טאורוסטאר
* סדרת "Chana Star" 

== קישורים חיצוניים ==

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2013
קטגוריה:מכוניות מנוע מרכזי
קטגוריה:כלי רכב המיוצרים בסין
סטאר 9
טופיה (סוג)

[[טופיה ניקוברית (Tupaia nicobarica)]]
טופיה (שם מדעי: Tupaia) הוא סוג של חדפי עצים קטנים והסוג הגדול במשפחת הטופייתיים, הדומים לחדפים וחיים רק בהודו ודרום-מזרח אסיה באזורים הטרופיים. משמעות שמם במלזית פירושו: "סנאי", עקב דמיונם במראה ובהתנהגות לסנאים.
== מאפיינים ==
הטופיות הם יונקים קטנים באורך 14-30 ס"מ ומשקל של 100-300 גרם. הם בעלי עיניים גדולות וחוטם קצר, פרווה עבה וזנב שעיר וארוך המשמש לאיזונם. רוב המינים הם פעילי יום החיים בג'ונגלים וברמות הרריות טרופיות. מינים אלו הם אוכלי כל הניזונים מחרקים, חלזונות, בשר, פטריות, פירות, פרחים וצוף. חלק מהמינים מקיימים יחסים סימביוזה עם צמחים טורפים אנדמיים.

חלק ממינים אלה הגיעו לסכנת הכחדה עקב הפגיעה בבית גידולם.

==מינים==
* טופיה צפונית (Tupaia belangeri)
* טופיה זהובת בטן (Tupaia chrysogaster)
* טופיה מפוספסת (Tupaia dorsalis)
* טופיה מצויה (Tupaia glis)
* טופיה עדינה (Tupaia gracilis)
* טופיה ג'אוונית (Tupaia javanica)
* טופיה ארוכת-רגל (Tupaia longipes)
* טופיה קטנה (Tupaia minor)
* טופיה קאלאמיאנית (Tupaia moellendorffi)
* טופית ההרים (Tupaia montana)
* טופיה ניקוברית (Tupaia nicobarica)
* טופיה פאלוואנית (Tupaia palawanensis)
* טופיה צבועה (Tupaia picta)
* טופיה אדומה (Tupaia splendidula)
* טופיה גדולה (Tupaia tana)

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי סטמפורד ראפלס
קטגוריה:טופייתיים
מוצ'ון

מוצ'ון (בהונגרית: Múcsony) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית מוצ'ון קטנה משמעותית מ-3,423 תושבים בשנת 1990 עד 2,894 תושבים בשנת 2018 (ירידה של 529 תושבים).

במוצ'ון חיו יהודים בודדים ובמקום קיימות שאריות של בית קברות יהודי וידוע מיקומו של בית קברות נוסף בכפר שהיה ואיננו.

{| class="wikitable"
! שנה
! כמות יהודים
! כלל האוכלוסייה
|-
|1840
|10
|
|-
|1880
|59
|1,171
|-
|1910
|47
|
|-
|1920
|36
|
|-
|1930
|19
|
|-
|1941
|7
|2,189
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=21546 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
עטלף שעיר הארדוויק

עטלף שעיר הארדוויק (שם מדעי: Kerivoula hardwickii) הוא מין עטלף קטן ממשפחת הנשפוניים המצוי ביערות הגשם של דרום-מזרח אסיה. הוא מצוי בסין, הודו, סרי לנקה, בנגלדש, לאוס, מינמאר, הפיליפינים, תאילנד, סינגפור, וייטנאם, מלזיה וחלק מאינדונזיה. זהו מין עטלף המעופף לאט והוא פעיל בשעות לילה מאוחרות.

אורכו של עטלף זה בעל פרווה חומה-כהה עם כנפיים אפורות-ורדרדות וגחון בהיר יותר בצבע חום-אפרפר. אורך העטלף 84–85 מ"מ בממוצע עם זנב באורך 41 מ"מ. לעטלף אוזניים ארוכות ורחבות העוזרות לו לאתר רעש בקלות והוא בעל חוטם קצר ולסת בעלת שיניים מחודדות מאוד.

העטלף בעל יחסי סימביוזה מיוחדים עם צמח טורף, כדנית מהמין Nepenthes hemsleyana באי בורנאו, אינדונזיה. העטלף נח בתוך הצמח, תלוי הפוך ובבוקר הוא מפריש צואה עשירה בחנקן שמכלכלת את הצמח, המצוי באזורים דלי-חנקן. מעריכים שהצמח צורך מעל 33.8% חנקן מצואת העטלפים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1824
קטגוריה:טקסונים שתוארו בידי תומאס הורספילד
קטגוריה:נשפוניים
קטגוריה:אינדונזיה: יונקים
קטגוריה:יונקים ביערות הגשם של דרום-מזרח אסיה
פרוטיה מערבית

פרוטיה מערבית (שם מדעי: Parotia sefilata) הוא מין של ציפור גדולה מסוג פרוטיה ממשפחת העדניים. היא חיה רק ביערות ההרים של מערב גינאה החדשה שבאינדונזיה. היא קרובתו של עדני לוס, שגם הוא שייך לסוג פרוטיה.
== מאפיינים ==
עדני זה מגיע לאורך 33 ס"מ בממוצע, עם זכרים גדולים יותר מהנקבות וגם מקושטים יותר. צבע הזכר שחור עם חזה בעל "סינר" ירקרק-צהוב ומעט תכלת בקצוות עם עיטורים דומים לדגמי ה"עיניים" על זנב הטווס. מעל הראש הוא מכיל "כיפה" שטוחה בצבע תכלת ומקצה עיניו יוצאים זוג גדילים ארוכים ושחורים. העדני הזכר פורש את נוצותיו המרהיבות לאורך הצוואר, מכנס את ראשו פנימה ומטלטל את נוצות הראש כדי להרשים את הנקבה. בנוסף הוא מכין אתר ביער מנוקה מעלים ומלכלוכים, שם הוא קורא לנקבות הקטנות יותר שצבעם חום-אדמדם. לאחר הזדווגות שמצליחה הזכר עוזב את הנקבה אשר מגדלת את הגוזלים ללא עזרת הזכר, בעוד הוא עסוק בלמשוך נקבות נוספות לאזור.

העדני ניזון בעיקר מפירות ומגרגרים וגם מחרקים שונים שהוא מוצא ביערות המבודדים יחסית מטורפים.

==קישורים חיצוניים==

== הערות שוליים ==

קטגוריה:טקסונים שתוארו בידי תומאס פננט
קטגוריה:עדניים
קטגוריה:בעלי חיים שתוארו ב-1781
קטגוריה:אינדונזיה: עופות
ג'ילי BL

ג'ילי BL (באנגלית: Geely BL) היא מכונית ספורט בתצורת קופה מתוצרת יצרנית הרכב הסינית ג'ילי, אשר יוצרה בין השנים 2003–2006.

=="ג'ילי BL"==

* 2 דלתות.
* מנוע בנזין.
* מנוע קדמי.
* "BL" - פירושו באנגלית "Beauty Leopard".

==גלריה==
<gallery mode="packed" heights="140">
קובץ:Geely Meirenbao 01 China 2016-04-08.jpg | דגם "ג'ילי BL"
קובץ:Geely Meirenbao 03 China 2016-04-08.jpg | דגם "ג'ילי BL"
</gallery>

==ראו גם==
* ג'ילי
* ג'ילי CD

== קישורים חיצוניים ==
* 

* 
* [http://www.chinamobil.ru/eng/photos.php?modelid=18&folder=1 דגם "ג'ילי BL" - תמונות] (chinamobil.ru/eng/photos)

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2003
קטגוריה:כלי רכב המיוצרים בסין
BL
ברברה מיקליץ' טיורק

ברברה מיקליץ' טְיוּרְק (בסלובנית: Barbara Miklič Türk; נולדה בשנת 1948) היא פוליטיקאית סלובנית, אשר כיהנה כגברת הראשונה של סלובניה בין השנים 2007–2012, עת כיהן בעלה דנילו טורק כנשיא המדינה.

==ביוגרפיה==
טיורק נולדה בליובליאנה לאב מהנדס ואם מיקרביולוגית, במהלך נעוריה גרה תקופה בסודאן ולמדה שם בבית ספר קתולי.

ב-1975 פגשה את דנילו טיורק בעת שעבדה כספרנית באומות המאוחדות, שנה לאחר מכן הם נישאו ונולדה להם בת.

ב-2006 הפכה לגברת הראשונה של סלובניה כשבעלה נבחר לנשיא המדינה, ב-2008 הייתה נוכחת בביקור הרשמי הראשון של מנהיג סלובניה מאז עצמאותה של המדינה, עת ביקרו בארמון המלוכה הבריטי, ובאותה שנה גם השתתפה בביקור בבית הלבן.

ב-2010 הנחתה כנס אודות מתנדבים בתחום הרפואה והשירותים החברתיים.

ב-2011 נכחה בטקס הפתיחה של אולם הקונצרטים הארפה (Harpa) ברייקיאוויק.

==קישורים חיצוניים==

* 
* 

==הערות שוליים==

קטגוריה:בני זוג של מנהיגי מדינות
קטגוריה:ספרניות ומידעניות
קטגוריה:ילידות 1948
לא בת 17

לא בת 17 הוא סרט קולנוע ישראלי משנת 2003 בבימויו של יצחק צפל ישורון. זה סרט המשך לסרטו נועה בת 17 משנת 1982.

גיבורי הסרט הראשון שחוו את משבר הפילוג בקיבוץ המאוחד חוזרים למסך למשבר הקיבוצים בשנות ה-90.

הצילומים נערכו בקיבוצים אייל וחורשים.

הסרט זכה בפרס הסרט הטוב ביותר בפסטיבל הסרטים הבינלאומי חיפה ב-2003.

==תקציר העלילה==
מזכיר התק"ם (אבי קליינברגר) מודיע לחברי הקיבוץ כי הקיבוץ שקוע בחובות כבדים וכדי להצילו הוא מציע כי קשישים שמעבר לגיל הפנסיה, יעזבו את הקיבוץ, במקומם, לפי ההצעה, יובאו צעירים שיזרימו דם חדש לקיבוץ ולכוח העבודה שלו. הקשישים ייקלטו על ידי קיבוצים מבוססים או בבית אבות או על ידי משפחותיהם בעיר.

שרגא (שמואל שילה) מתפרץ לדבריו ומתחיל לשיר את המנון האינטרנציונל.

שרגא נשוי לקלרה (דינה דורון) אך מנהל מערכת יחסים חשאית עם ברכה (עידית צור). ברכה היא אלמנה החיה לבדה. בתה נועה (דליה שימקו) היא רופאה הגרה לבדה באמסטרדם לאחר שבעלה מנחם נפטר ובתה שרי (מאיה מרון) מטיילת בהודו.

קשישי הקיבוץ מקימים אוהל מחאה נגד ההחלטה לגרשם. באוהל נמצאים שרגא, נחמיה (דודיק סמדר), יחיאל (יהודה אפרוני) ואשתו מינה (רות פרחי). שרגא גם דואג לבקר מדי פעם את הקשיש ברנר (יהודה פוקס) התומך במאבקם אך חולה ומחובר למכשיר חמצן.

קלרה לוחצת על שרגא לעבור לבית אבות אך שרגא מסרב. ראובן (רוני בוקסבאום) הוא חתנם, בעלה לשעבר של בתם המנוחה מירל'ה. הוא איש עסקים עשיר ושולח להם מדי פעם דולרים.

קלרה מגלה את קשריו של שרגא עם ברכה והוא מודה בדבר. היא מנסה להתאבד על ידי שתיית כדורים אך ניצלת. נועה מגיעה לקיבוץ לפי בקשתה של ברכה וכן גם ראובן ומאיה. נועה מגלה לשרי כי ראובן הוא אביה הביולוגי והיא נכנסת למשבר נפשי אך מתאוששת.

לבסוף מפרקים את אוהל המחאה, ברנר נפטר וברכה מודיעה שברצונה לעזוב את הקיבוץ ולחיות עם נועה בהולנד.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| שמואל שילה || שרגא
|-
| דינה דורון || קלרה
|-
| עידית צור || ברכה
|-
| דליה שימקו || נועה
|-
| מאיה מרון || שרי
|-
| רוני בוקסבאום|| ראובן
|-
| יהודה אפרוני || יחיאל
|-
| רות פרחי || מינה
|-
| דודיק סמדר || נחמיה
|-
| יהודה פוקס || ברנר
|-
| אבי קליינברגר|| מזכיר התק"ם
|}

==קישורים חיצוניים==

* [https://www.seret.co.il/movies/s_movies.asp?MID=1286 לא בת 17], באתר סרט
* [https://www.youtube.com/watch?v=kL2psYXVmm0 קליפ מהסרט לא בת 17], באתר יוטיוב
ביקורות
* 
* 

==הערות שוליים==

קטגוריה:סרטים ישראליים משנת 2003
קטגוריה:סרטים בעברית
קטגוריה:סרטי דרמה ישראליים
קטגוריה:הקיבוץ בתרבות ובאמנות: סרטים
קטגוריה:סרטי יצחק צפל ישורון
אנטל קובאץ'

אנטל קובאץ (בהונגרית: Kovács Antal; נולד ב-28 במאי 1972) הוא ג'ודוקא עבר הונגרי אשר התחרה בקטגוריית המשקל עד 100 ק"ג.

== ביוגרפיה ==
קובאץ' השתתף ארבע פעמים במשחקים האולימפיים בשנים 1992, 1996, 2000 ו-2004. בברצלונה 1992, קובאץ' זכה במדליית הזהב בקטגוריית המשקל עד 95 ק"ג. הוא התחיל בסיבוב השני שם ניצח את מויזס טורס האנגולי. בשמינית הגמר הוא ניצח את דמיטרי סרגייב הרוסי, ברבע הגמר הוא ניצח את אאורליו מיגל הברזילאי ובחצי הגמר ניצח את תיאו מאייר ההולנדי בזכות ניקוד יוקו. בגמר קובאץ' התמודד מול ריימונד סטיבנס הבריטי וניצח בניקוד יוקו לאחר תרגיל אוצ'י-מטה מוצלח. באולימפיאדת אטלנטה 1996, קובאץ' סיים במקום החמישי לאחר שהפסיד בקרב על מדליית הארד לסטפן טרנו הצרפתי.

קובאץ' מחזיק בשתי מדליות מאליפויות העולם; מדליית זהב (1993) ומדליית כסף (2001). באליפויות אירופה הוא זכה בשש מדליות. מדליית כסף (2004) וחמש מדליות ארד (1992, 1993, 2002, 2003 ו-2004).

במהלך הקריירה קובאץ' זכה בעשרות מדליות בטורנירים מהסבב העולמי וביניהן מדליות זהב מטורנירי פריז ומוסקבה היוקרתיים.

==רשימת הישגים חלקית מטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1993
| Torneo Citta di Roma || bgcolor="silver" align="center" | 2 || עד 95 ק"ג
|- align=center
|1993
| Sungkop Tournament Seoul || bgcolor="gold" align="center" | 1 || עד 95 ק"ג
|- align=center
|1994
| A-Tournament Budapest Bank Cup || bgcolor="gold" align="center" | 1 || עד 95 ק"ג
|- align=center
|1995
| World Masters Munich || bgcolor="silver" align="center" | 2 || עד 95 ק"ג
|- align=center
|1998
| A-Tournament Budapest Bank Cup || bgcolor="gold" align="center" | 1 || עד 100 ק"ג
|- align=center
|1999
| Moscow International Tournament || bgcolor="silver" align="center" | 2 || עד 100 ק"ג
|- align=center
|1999
| A-Tournament Minsk || bgcolor="gold" align="center" | 1 || עד 100 ק"ג
|- align=center
|2000
| Grand Prix Austria 2000 Leonding || bgcolor="gold" align="center" | 1 || עד 100 ק"ג
|- align=center
|2000
| German Open Bonn || bgcolor="gold" align="center" | 1 || עד 100 ק"ג
|- align=center
|2001
| Tournoi de Paris || bgcolor="gold" align="center" | 1 || עד 100 ק"ג
|- align=center
|2001
| Grand Prix Moscow || bgcolor="silver" align="center" | 2 || עד 100 ק"ג
|- align=center
|2003
| Super A-Tournament Moscow || bgcolor="gold" align="center" | 1 || עד 100 ק"ג
|- align=center
|2003
| A-Tournament Warsaw || bgcolor="gold" align="center" | 1 || עד 100 ק"ג
|- align=center
|2004
| A-Tournament Prague || bgcolor="gold" align="center" | 1 || עד 100 ק"ג
|- align=center
|2005
| World Cup Rome || bgcolor="gold" align="center" | 1 || עד 100 ק"ג
|}

==קישורים חיצוניים==

==הערות שוליים==

קטגוריה:ספורטאים הונגרים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אטלנטה (1996)
קטגוריה:ג'ודוקא באולימפיאדת ברצלונה (1992)
קטגוריה:הונגרים שנולדו ב-1972
הדיבוק של האנה גרייס

הדיבוק של האנה גרייס (באנגלית: The Possession of Hannah Grace) הוא סרט אימה אשר בוים על ידי דידריק ואן רויין, לפי תסריט שכתב בריאן סיב. את הדמויות הראשיות מגלמים שי מיטשל, גריי דיימון, קירבי ג'ונסון וסטנה קטיק.

הסרט יצא לאקרנים ב-30 בנובמבר 2018, בהפצת סרטי סוני ריליסינג.

== עלילה ==
בתחילת הסרט, ניתן לראות טקס של גירוש שדים אותם עושים כמה כמרים לנערה בשם האנה גרייס, תוך שהיא קשורה למיטה. לאחר שמקריא הכומר כמה פסוקים מתוך ספר קדוש, הדיבוק השוכן בגרייס מאבד את עשתונותיו והורג את כל הנוכחים בחדר תוך שאביה מצליח לחמוק ממנו. מיד לאחר מכן, לוקח אביה של גרייס כרית וחונק אותה למוות. בסמוך לכך, ניתן לראות את מייגן ריד (שי מיטשל) עוברת יום עיון במטרה להתקבל לעבודה בחדר מתים.

בהמשך הסרט, מתגלה כי מייגן הייתה בעברה שוטרת. היא עזבה את עבודתה בעקבות תקרית טראומתית שהותירה בה מחלה נפשית אשר גרמה לה להתמכר לאלכוהול ומשככי כאבים. מייגן החליטה כי עבודה בחדר המתים תתאים לה ולאחר יום עבודה מקבלת את גופתה של האנה גרייס. היא מבחינה כי משהו לא בסדר איתה, ומכניסה אותה מיד לתא הקירור. בהמשך, שומעת מייגן רעשים מתוך תא הקירור ובעקבות כך היא מחליטה לחקור את עברה של האנה גרייס תוך שהיא מבחינה בתנועות שהגופה מבצעת.

במהלך הסרט, הורגת האנה גרייס את דייב, ליסה רוברטס, גריינג'ר ואנשים נוספים. בסוף הסרט, שורפת מייגן את גופתה של האנה גרייס.

== ליהוק ==
{| class="wikitable"
!שחקנ/ית
!דמות
|-
|שי מיטשל
|מייגן ריד
|-
|סטנה קטיק
|ליסה רוברטס
|-
|גריי דיימון
|אנדרו קורץ
|-
|קירבי ג'ונסון
|האנה גרייס
|-
|ניק תוני
|רנדי
|-
|ג'ייקוב מינג-טרנט
|ארני גיינור
|-
|מקס מקנמרה
|דייב
|-
|לואי הרתום
|גריינג'ר
|}

== קישורים חיצוניים ==
* 

* 

==הערות שוליים==

קטגוריה:סרטי 2018
קטגוריה:סרטי אימה מ-2018
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטי בתי חולים
קטגוריה:סרטי אימה על-טבעיים משנות ה-2010
קטגוריה:סרטי אימה על-טבעיים אמריקאיים
קטגוריה:סרטי מתח על-טבעיים אמריקאיים
דסיור רחב-פס

דסיור רחב-פס (שם מדעי: Murexia rothschildi; מכונה גם דסיור רוטשילד) הוא מין של טורף כיס קטן דמוי חולדה ממשפחת נמיות הכיס אשר אנדמי למזרח גינאה החדשה ותואר מדעית בשנת 1938 על ידי הזואולוג האמריקני ג'ורג' הנרי המילטון טייט. הטקסונומיה של מין זה אינה ברורה דיה; במקור, סווג כמין בסוג פסקוגל או אנטכינוס, לאחר מכן הועבר לסוג דסיור ניו-גינאי לצד 4 מינים נוספים. לטענת הזואולוג האוסטרלי קולין גרובס, ניתוח קלדיסטי משנת 2002 מצביע על כך שכל המינים בסוג זכאים להקצאת סוג נפרד עבורם, ובכללם מין זה אשר קיבל את השם המדעי Paramurexia ("דמוי עכבר"); טקסונומיות מסוימות סברו שיש להותיר את הדסיור רחב הפס והדסיור קצר השיער כמינים היחידים בסוג. על פי ניתוח גנטי מ-2007, המינים אינם זכאים לפיצול לסוגים נפרדים וזוהי הדעה המקובלת. המין קרוי על שמו של הזואולוג וולטר רוטשילד.

==אנטומיה ומראה==
מבחינת ממדי גוף, הדסיור רחב הפס קטן באופן ניכר מקרובו הדסיור קצר-השיער וכן מהדסיור שחור הזנב, וזהה בגודלו לדסיור ארוך האף. אורכו הכולל 26 עד 32 ס"מ בממוצע, ומשקלו 32–100 גרם. מבנה גופו גוצי, והוא בעל רגליים קצרות וראש משולש עם חרטום דק ומחודד. אוזניו קצרות במיוחד (21 מילימטר) והן דלילות יחסית בשיער. יש לו זנב ארוך ודקיק, אשר דליל בשיער לעומת הגוף.

הפרווה של הדסיור רחב הפס, קצרה, חלקה וצפופה. צבעה נע בין חום אפרפר לאפור בהיר או בז' דהוי, והיא צהבהבה או חומה בהירה בצידה התחתון. הסנטר והגרון לבנבנים, וכפות הרגליים והחוטם ורודים בשל היותם קירחים משיער. סימן ההיכר הבולט ביותר של המין אשר גם העניק לו את שמו, הוא פס גבי עבה במיוחד בצבע שחרחר או חום שוקולד, אשר משתרע לאורך השדרה - מהמצח עד לזנב; פס זה משמש כסימן זיהוי מובהק בינו לבין דסיורים אחרים אשר להם פס גבי דקיק, אם בכלל.
==תפוצה וביולוגיה==
הדסיור רחב הפס אנדמי לאי גינאה החדשה; באי גופא, הוא מצוי אך ורק בחצי האי זנב-ציפור אשר נמצא בחלקו הדרום-מזרחי של האי - ליד מפרץ מילן (בשטחה של פפואה). בית גידולו מורכבת מיערות גשם טרופיים על רכס אואן סטנלי בגבהים של 1,400-600 מטר מעל פני הים. מאז גילוי המין ועד המאה ה-21, נתפסו סך הכול 23 פרטים שלו.

אין כמעט מידע בנמצא על הביולוגיה של המין. ידוע שהוא פעיל בעיקר על האדמה, חרף יכולתו לטפס על עצים בדומה לדסיורים רבים. הוא פעיל לילה, ומבלה את שעות היום בקינים תת-קרקעיים המשמשים לו כמקלט. התזונה שלו מורכבת מחרקים בכל הגדלים (במיוחד זחלים וחיפושיות), עופות קטנים ועכברים. הוא יכול להתרבות לאורך כל השנה. הנקבה ממליטה לכל היותר 4 גורים.
==מצב שימור==
הדסיור רחב הפס מסווג על ידי הרשימה האדומה של IUCN במצב השימור קרוב לסיכון (NT), בשל טווח תפוצה מצומצם אשר אינו עולה על 24,263 קמ"ר, ירידה מתמשכת בהיקף ובאיכות בית הגידול שלו, והוא מתקרב בהדרגה לקטגורית הפגיע. האיומים העיקריים עליו הם אובדן בית גידול באמצעות בירוא יערות לשטחים חקלאיים, פעילות של מכרות ניקל, תוכניות להמרת יערות טרופיים למטעי דקלי שמן, וטריפה על ידי כלבי ציד. המין ככל הנראה לא מצוי באזורים מוגנים ידועים.

==קישורים חיצוניים==

קטגוריה:טקסונים שתוארו בידי ג'ורג' הנרי המילטון טייט
קטגוריה:נמיות כיס
קטגוריה:פפואה גינאה החדשה: יונקים
קטגוריה:פפואה גינאה החדשה: בעלי חיים אנדמיים
קטגוריה:בעלי חיים שתוארו ב-1938
קטגוריה:יונקים ביערות הגשם של אוקיאניה
קטגוריה:מינים קרובים לסיכון
ההפגזה הכבדה המאוחרת

תפיסתו של האמן את הירח בעת "ההפגזה הכבדה המאוחרת" (מעל) וכיום (מתחת).
ההפגזה הכבדה המאוחרת (באנגלית: Late Heavy Bombardment) הוא אירוע שלפי ההשערות החל לפני כ-4.1 מיליארד שנים והסתיים לפני כ-3.8 מיליארד שנים בסוף תקופת האדן ותחילת תקופת ארכאיקון בכדור הארץ. במהלך פרק זמן זה, מספר רב של אסטרואידים התרסקו על כוכבי הלכת הקדומים במערכת השמש, כולל כוכב חמה, נוגה, כדור הארץ ומאדים.

ההפגזה הכבדה המאוחרת התרחשה לאחר שכדור הארץ ויתר כוכבי הלכת כבר נוצרו וצברו את רוב המסה שלהם, אך היא עדיין אירעה בשלב מוקדם יחסית בהיסטוריה של כדור הארץ.

עדויות לקיומו של אירוע "ההפגזה הכבדה המאוחרת" עולים מדגימות שנלקחו מהירח והובאו חזרה לכדור הארץ על ידי האסטרונאוטים של תוכנית אפולו. התיארוך האיזוטופי של סלעי הירח מעיד שרוב האסטרואידים שהתרסקו על הירח עשו זאת במרווח זמן צר למדי. לאורך השנים עלו השערות שונות שמנסות להסביר מה הסיבה לעלייה החדה בכמות האסטרואידים והשביטים שהיו קיימים במערכת השמש, אך אין הסכמה רחבה לגבי הסיבה האמיתית. לפי מודל ניס (Nice model), אשר פופולרי בקרב חוקרים פלנטריים, כוכבי הלכת הענקיים היו בתהליך של נדידה, ועל כן הם גרמו לפיזור של גופים בחגורת האסטרואידים או בחגורות קויפר אשר נכנסו למסלולים קיצוניים, כאשר חלק נכנס למסלול התנגשות עם כוכבי הלכת. חוקרים אחרים טוענים שהנתונים מהדגימות שנלקחו מסלעי הירח נלקחו מאותו האגן ולכן היו דגימות מתקופות סמוכות יחסית.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הירח
ג'נט מאו

ג'נט מאו (באנגלית: Janet Maw; נולדה ב-16 במאי 1954) היא שחקנית אנגלייה.

מאו ידועה בעיקר מהופעותיה בסדרת הטלוויזיה "ראש העיר קסטרברידג'" על פי רומן באותו שם מאת תומאס הרדי, ובסדרה "דברי ימי בארצ'סטר" המבוססת על ספריו של אנתוני טרולופ. היא הייתה חברה ברדיו דרמה קומפני של ה-BBC.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1977
|
| dir="ltr" | Maidens' Trip
| לילי
| בפרק "Nanette"
|-
| 1978
| ראש העיר קסטרברידג'
| dir="ltr" | The Mayor of Casterbridge
| אליזבת-ג'יין
| מיני-סדרה
|-
| 1978
| ריצ'רד השני
| dir="ltr" | Richard II
| מלכה
| סרט טלוויזיה
|-
| 1979
|
| dir="ltr" | ITV Playhouse
| אמה ויין
| בפרק "Children of the Gods"
|-
| 1979
|
| dir="ltr" | Jackanory Playhouse
| הנסיכה ריאנון
| בפרק "The Wizard of Crumm and the Ice Princess "
|-
| 1982
|
| dir="ltr" | Frost in May
| קלרה
| מיני-סדרה
|-
| 1982
| דברי ימי בארצ'סטר
| dir="ltr" | The Barchester Chronicles
| אלינור בולד / אלינור הרדינג
| מיני-סדרה
|-
| 1983
|
| dir="ltr" | Spooky
| סאלי
| בפרק "The Keeper"
|-
| 1984
|
| dir="ltr" | Love and Marriage
| בלינדה סאטקליף
| בפרק "Lucifer"
|-
| 1984
|
| dir="ltr" | The Life and Death of King John
| בלאנש
| סרט טלוויזיה
|-
| 1987
|
| dir="ltr" | The Bretts
| ג'ין לייסי
| סדרת טלוויזיה
|-
| 1990
|
| dir="ltr" | Theatre Night
| מקהלת נשים
| בפרק "Iphigenia at Aulis"
|-
| 1990
| סיפורי המסתורין של רות רנדל
| dir="ltr" | The Ruth Rendell Mysteries
| דיינה סטרנהולד
| בפרק "התחזות לשם הונאה"
|-
| 1993
|
| dir="ltr" | Sparrow
| טסיה
|
|-
| 1995
|
| dir="ltr" | Shine on Harvey Moon
| ג'יין
| סדרת טלוויזיה
|-
| 1998
| קוואנה QC
| dir="ltr" | Kavanagh QC
| אן קרולי
| בפרק "Memento Mori"
|-
| 1998
|
| dir="ltr" | The Cater Street Hangman
| מרתה פרבל
| סרט טלוויזיה
|-
| 1990, 1992, 2002
|
| dir="ltr" | The Bill
| מרת ויליאמס / מנתחת / שרה גליסון
| סדרת טלוויזיה (3 פרקים)
|-
| 2002, 2003
| רציחות במידסומר
| dir="ltr" | Midsomer Murders
| איילין המילטון / סילביה וודוורד
| סדרת טלוויזיה (2 פרקים)
|-
| 2003
| השופט ג'ון דיד
| dir="ltr" | Judge John Deed
| מארג' רקין
| בפרק "Economic Imperative"
|-
| 2006
| המפקח לואיס
| dir="ltr" | Inspector Lewis
| מזכירה
| בפרק "Reputation"
|-
| 2005, 2015
| רופאים
| dir="ltr" | Doctors
| מולי קונור / איימי וורן
| סדרת טלוויזיה (2 פרקים)
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1954
קטגוריה:בריטים שנולדו ב-1954
דסיור ניו-גינאי

דסיור ניו-גינאי (שם מדעי: Murexia) הוא סוג של טורף כיס קטן דמוי נמיה-חולדתית ממשפחת נמיות הכיס אשר אנדמי לאיי גינאה החדשה וכולל 5 מינים.

==טקסונומיה==
המינים בסוג זה תוארו מדעית במהלך המאה ה-19, ובתחילה סווגו כמינים בסוג פסקוגל או בסוג אנטכינוס. בשנת 1937, הוקצה עבורם סוג נפרד על בסיס מאפיינים מורפולוגיים וגנטיים. המעמד הנוכחי של הסוג אינו מוסכם; הזואולוג האוסטרלי קולין גרובס טען בשנת 2005 שיש להקים סוג נפרד עבור כל אחד ואחד מהמינים, בהתבססו על ניתוח מורפו-קלדיסטי שבוצע בשנת 2002; בטקסונומיות המתבססות על גרובס, הסוג דסיור ניו-גינאי כולל כיום מין יחיד בלבד: דסיור קצר-שיער. לעומת זאת, בדיקות גנטיות מולקולריות שבוצעו ב-1998, ב-2000 וב-2007, תומכות בכך שיש להשאיר את הסוג על כנו, שכן המינים אינם נבדלים כל כך גנטית עד כדי פיצול מלא לסוגים נפרדים. בנוסף, טקסונומיות מסוימות מותירות בסוג זה שני מינים (קצר-שיער ורחב-פס), ומפצלות את השאר לסוגים. ארגון השימור IUCN ממשיך להתייחס לכולם כאל מינים.

מבין טורפי הכיס, הסוגים הקרובים ביותר מבחינה גנטית לדסיור הניו-גינאי הם הדסיור המנומר בעל מידות הגוף הגדולות והפרווה הזיפית והמנומרת, והסוג דסיור מפוספס הכולל מספר מינים בעלי פרווה אדמדמה-כחלחלה מפוספסת.

==מאפיינים==
מיני הדסיור הניו-גינאי חולקים ביניהם קווי דמיון רבים: הם בעלי מבנה גוף גוצי וגמיש, ראש עגלגל עם חרטום מחודד וזנב דקיק ארוך. יש להם רגליים ואוזניים קצרות במיוחד, עיניים גדולות ואף זעיר. הם בעלי טפרים חזקים ורפידות דביקיות בכפות הרגליים המקנות להם יכולת טיפוס מעולה על עצים. הפרווה שלהם קצרה יחסית לטורפי כיס אחרים, ומורכבת משערות זיפיות צפופות. צבעם של המינים נע בין אפרפר לחום או בז', כאשר הגחון בהיר משאר הגוף, והסנטר לבנבן. על חוטמם הוורדרד יש שפם זיפי ארוך. מידות הגוף שלהם נעות בין 12 ל-32 ס"מ ומשקלם 30–200 גרם. הזכרים לרוב גדולים באופן ניכר מהנקבות.

כל המינים בסוג אנדמיים לגינאה החדשה, כולל מספר איים סמוכים. בית הגידול שלהם הוא ביערות גשם טרופיים בגבהים של 2,600-600 מטר מעל פני הים. הם ניזונים בעיקר מחרקים בכל הגדלים, וכן מחולייתנים קטנים. חלק מהם פעילים ביום וחלק בלילה. את שעות המנוחה הם מבלים בקינים מוגנים - בצמרות העצים או מתחת לאדמה. הנקבה ממליטה לכל היותר 4 גורים לאחר תקופת הריון של 19 ימים. המידע אודות האקולוגיה והרבייה של המינים לוקה בחסר - בין השאר בשל בית הגידול הבלתי נגיש שלהם.

==מינים==
*דסיור קצר-שיער (Murexia longicaudata) - המין הגדול בסוג.
*דסיור שחור-זנב (Murexia melanurus)
*דסיור רחב-פס (Murexia rothschildi)
*דסיור ארוך-אף (Murexia naso)
*דסיור הבאמה (Murexia habbema) - המין הקטן בסוג.
==קישורים חיצוניים==

*[https://i1.wp.com/www.lynxeds.com/wp-content/uploads/samples/HandbookMammalsWorld-V5-sample-page-298.jpg?fit=1416%2C915&ssl=1 איור של חמשת המינים בסוג] (בחלק העליון של העמוד השמאלי) 
קטגוריה:בעלי חיים שתוארו ב-1937
קטגוריה:טקסונים שתוארו בידי ג'ורג' הנרי המילטון טייט
קטגוריה:נמיות כיס
מפרץ אדי

מפרץ אדי או מפרצון אדי או לשון הים אדי (באנגלית: Adie Inlet) הוא מפרץ מכוסה קרח, לאורך החוף המזרחי של ארץ גרהאם שבאנטארקטיקה.

אורכו של המפרץ 40 קילומטרים.

המפרץ משתרע לכיוון צפון מערב &#x2013; דרום מזרח, ממזרח לחצי האי צ'רצ'יל.

== היסטוריה ==
=== גילוי המפרץ ===
המפרץ מופה לראשונה על ידי סקר שטחי חסות איי פוקלנד (Falkland Islands Dependencies Survey), וצולם מהאוויר על ידי משלחת רון לחקר אנטארקטיקה (Ronne Antarctic Research Expedition) בשנת 1947.

=== מקור השם ===
שמו של המפרץ ניתן לו על ידי סקר שטחי חסות איי פוקלנד.

המפרץ נקרא על שם ר. ג'י. אדי (R.J. Adie), גאולוג דרום אפריקאי שעבד בסקר חסות איי פוקלנד בין השנים 1949–1947.

== לקריאה נוספת ==
<div class="mw-content-ltr">• Tony Soper, [https://books.google.co.il/books?id=nMxPDwAAQBAJ&pg=PA5&lpg=PA5&dq=%22Adie+Inlet%22&source=bl&ots=BULg448ru7&sig=ACfU3U377soEwYx4seKoBx5mAAomRiDI2A&hl=en&sa=X&ved=2ahUKEwidru29msHhAhUJZFAKHUqGC4YQ6AEwDnoECAYQAQ#v=onepage&q=%22Adie%20Inlet%22&f=falseAntarctica: A guide to the wildlife]</div>

<div class="mw-content-ltr">• I. L. MILLAR, R. J. PANKHURST & C. M. FANNING, [http://citeseerx.ist.psu.edu/viewdoc/download?doi=10.1.1.897.9777&rep=rep1&type=pdf Basement chronology of the Antarctic Peninsula: recurrent magmatism and anatexis in the Palaeozoic Gondwana Margin], Journal of the Geological Society, London, Vol. 159, 2002, pp. 145–157</div>

<div class="mw-content-ltr">• Daniel McGrath, Konrad Steffen, Paul R. Holland, Ted Scambos, Harihar Rajaram, Waleed Abdalati, Eric Rignot, [https://agupubs.onlinelibrary.wiley.com/doi/full/10.1002/2013JF002935 The structure and effect of suture zones in the Larsen C Ice Shelf, Antarctica], 12 February 2014, https://doi.org/10.1002/2013JF002935</div>

<div class="mw-content-ltr">• R. L. Oliver, P. R. James, J. B. Jago, editors [https://books.google.co.il/books?id=KE3wCs13g7IC&pg=PA370&lpg=PA370&dq=%22Adie+Inlet%22&source=bl&ots=j404TIp7Lr&sig=ACfU3U2DoeshBJqEXTePBTTZuHCFKk5qTQ&hl=en&sa=X&ved=2ahUKEwidru29msHhAhUJZFAKHUqGC4YQ6AEwDXoECAgQAQ#v=onepage&q=%22Adie%20Inlet%22&f=false Antarctic Earth Science], P 370</div>

<div class="mw-content-ltr">• International Symposium on Antarctic Earth, [https://books.google.co.il/books?id=D0zjDidZnO4C&pg=PA372&lpg=PA372&dq=%22Adie+Inlet%22&source=bl&ots=8kZu2aYwEK&sig=ACfU3U3EZ6MzLi1N9ajEKFiQ3IpX9HRYBQ&hl=en&sa=X&ved=2ahUKEwidru29msHhAhUJZFAKHUqGC4YQ6AEwCnoECAcQAQ#v=onepage&q=%22Adie%20Inlet%22&f=false Geological Evolution of Antarctica], P 372</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:85 מפרץ אדי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121597 מפרץ אדי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=80&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ אדי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=85&fid=antgeo_101 תצלום לוויין של אזור מפרץ אדי]
* [https://mapcarta.com/25618748 מפת אזור מפרץ אדי]

== הערות שוליים ==

אדי
אדי
אוג'יין

אוג'יין (בהינדי: , נהגה "אוּגֵ'ן") היא עיר בהודו אשר ממוקמת במחוז אוג'יין שבמדינה ההודית מאדהיה פרדש. מספר התושבים בעיר היה 570,859 נכון ל-2017.

העיר התפתחה במקור כמרכז הפוליטי של אזור מרכז הודו בסביבות שנת 600 לפנה"ס, והייתה בירת ממלכת אוואנטי העתיקה. העיר נותרה מרכז פוליטי, מסחרי ותרבותי חשוב באזור מרכז הודו עד תחילת המאה ה-19, כאשר השלטון הבריטי הפך את אינדור כמרכז הפוליטי של אזור מרכז הודו במקום אוג'אין.

אוג'יין מהווה כיום מוקד עלייה לרגל חשוב להינדים.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מאדהיה פרדש: ערים
הרכבת הקלה של אדינבורו

מפת נתיב הרכבת על גבי מפת העיר
הרכבת הקלה של אדינבורו (באנגלית: Edinburgh Trams) היא מערכת הסעת המונים חשמלית המשרתת את העיר אדינבורו, בירת סקוטלנד. היא פועלת מאז שנת 2014. בשנת 2018 נסעו בה 7.3 מיליון נוסעים.

==הקמת הרכבת==
בעיר אדינבורו פעלה רכבת קלה בשנים 1919–1956. תחילה היא הונעה בכבל ואחר כך הוסבה להנעה בחשמל. הרכבת בוטלה כאשר הוחלט להשתית את התחבורה בעיר על אוטובוסים מונעים במנועי דיזל.

בשלהי שנות התשעים התעורר בעיר עניין מחודש בהקמת רכבת קלה, לאחר שערים אחרות בבריטניה הקימו רכבות דומות. לאחר הליך ממושך של דיון בהצעות ושל רישוי החלו ב-2007 עבודות מקדימות להקמת המערכת. הקמת המערכת עצמה החלה ביוני 2008. הבנייה הצריכה הקמת גשרים וחפירת מנהרה.

השלמת הפרויקט הייתה כרוכה בקשיים רבים, בעיכוב משמעותי ובקשיי מימון. הרכבת החלה בפעולה סדירה ב-31 במאי 2014. עלות הקמת המערכת הגיעה ל-776 מיליון לירות שטרלינג, יותר מכפליים מהערכת העלות הראשונה של ההקמה.

==הרכבת==
הרכבת כוללת כיום (2019) קו אחד באורך של 14 קילומטרים. בקו הוקמו 16 תחנות, הממוקמות ברובן במרכזה של העיר, מצפון מזרח לדרום מערב. הרכבת מחברת את מרכז העיר עם נמל התעופה, הממוקם ממערב לעיר. משך הנסיעה בקו לכל אורכו הוא כ-40 דקות. הדיפו (depot) של הרכבת ממוקם בסמוך לחלקו המערבי של הקו.

בקו משרתים קרונות רכבת מתוצרת חברת Construcciones y Auxiliar de Ferrocarriles הספרדית. הרכבת מונעת בחשמל וניזונה מכבל חשמל עילי. אורך כל רכבת הוא 42.8 מטר ובה קיבולת של עד 250 נוסעים.

מספר הנוסעים ברכבת עלה בהתמדה מאז הפעלתה. בשנת 2015 נסעו בה 4.92 מיליון נוסעים ובשנת 2018 הגיע מספרם ל-7.3 מיליון. בשנתיים הראשונות להפעלתה פעלה המערכת בהפסד תפעולי, אך ב-2016, שנתיים לפני הצפוי, כבר הגיעה לרווח.

הרכבת מופעלת על ידי חברת Edinburgh Trams, שהיא חברה בת של תאגיד התחבורה העירוני Transport for Edinburgh.

במרץ 2019 החליטה מועצת העיר על הארכת קו הרכבת הקלה בחלקו המזרחי, עד לרובע לית' (Leith) שלחוף לשון הים של פורת'.

==קישורים חיצוניים==

* 
* [https://www.bbc.com/news/uk-scotland-27602618 Edinburgh's trams roll into action], באתר חדשות ה-BBC, 31 במאי 2014

קטגוריה:אדינבורו
קטגוריה:סקוטלנד: תחבורה
אדינבורו
אדינבורו
סיליגורי

סיליגורי (בבנגלית: শিলিগুড়ি; באנגלית: Siliguri; בהינדי: सिलीगुड़ी) היא עיר גדולה בהודו, אשר ממוקמת במדינה ההודית מערב בנגל. מספר התושבים בעיר היה 513,264 נכון ל-2011.

העיר ממוקמת על גדות נהר מאהאנאנדה, למרגלות רכס ההימלאיה.

לסליגורי חשיבות אסטרטגית למערב בנגל, בשם מקומה בסמוך לגבולות עם סין, נפאל, בנגלדש ובהוטן. היא מחברת בין צפון מזרח הודו ליתר המדינה ומהווה את העיר המרכזית בפרוזדור סיליגורי. העיר משתרעת על 260 קמ"ר, ונמצאת למרגלות ההימליה המזרחית. לא הרחק מהעיר זורם נהר טיסטה.

== דפוסי אקלים ==
הטמפרטורה הממוצעת בחודשי הקיץ בסיליגורי כמעט ולא עולה על 35 מעלות, והעיר היא בדרך כלל קרה יחסית בהשוואה ליתר הערים במדינת מערב בנגל. הטמפרטורה הממוצעת בחודשי החורף נעה בדרך כלל בין 15 מעלות ל-3 מעלות. עונת המונסון נמשכת מיוני עד ספטמבר.

== קישורים חיצוניים ==

* 
* 

קטגוריה:מערב בנגל: ערים
מעכב נקודת בקרה

טיפול במעכב נקודת בקרה הוא טיפול אימונותרפי המכוון כנגד סרטן. הטיפול מבוסס על כך כי אחד המנגנונים המאפשרים לגידולים סרטניים לחמוק ממערכת החיסון הוא דרך הפעלה של נקודות בקרה. התרופה הראשונה נגד סרטן ממשפחה זו הייתה ipilimumab, חוסמת CTLA-4, שאושרה בארצות הברית בשנת 2011.

מעכבי נקודות בקרה נוספים המאושרים כיום מכוונים כנגד PD-1 או כנגד הקולטן שלו PD-L1. חלק מן התרופות ממשפחה זו אושרו לטיפול במלנומה גרורתית, מחלה שלא היה לה טיפול יעיל קודם לכן. על התגליות המדעיות שאפשרו את פיתוח הטיפול במעכבי נקודות בקרה קיבלו ג'יימס אליסון וטסוקו הונג'ו פרס נובל ברפואה בשנת 2018.

==הערות שוליים==

קטגוריה:טיפול בסרטן
נאג'ברצה

נאג'ברצה (בהונגרית: Nagybarca) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית נאג'ברצה קטנה משמעותית מ-1,099 תושבים בשנת 1990 עד 960 תושבים בשנת 2018 (ירידה של כ-12%).

{| class="wikitable"
! שנה
! כמות יהודים
! כלל האוכלוסייה
|-
|1840
|22
|
|-
|1880
|25
|607
|-
|1910
|11
|
|-
|1920
|13
|
|-
|1930
|9
|
|-
|1941
|7
|842
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=29188 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
תימן (יישוב מקראי)

תימן היה יישוב עתיק בנגב, וייתכן שבקרבת דרום עבר הירדן, הנזכר לאורך התנ"ך. השם אומץ כשמה של הארץ והמדינה הערבית, "תימן" (ששמה בערבית הוא "ימן").

גם אחד מבניו של אליפז בנו של עשיו נקרא בשם זה, וייתכן כי תושבי היישוב תימן זוהו כצאצאי תימן בן אליפז, מבני אדום.

==היסטוריה==
היישוב הראשון במקרא בשם "תימן" הוא יישוב אחר ממזרח לכנרת הנזכר בספר יהושע כיישוב שמהווה חלק מנחלת סיחון מלך האמורים.

בהמשך ספר יהושע, נאמר כי חלק מהשטחים אשר לא זכו עדיין שבטי ישראל לכבוש בימיו המאוחרים של יהושע בן נון היו "מִתֵּימָן כָּל אֶרֶץ הַכְּנַעֲנִי, וּמְעָרָה אֲשֶׁר לַצִּידֹנִים עַד אֲפֵקָה – עַד גְּבוּל הָאֱמֹרִי" – דהיינו שהעיר הייתה בקצהו הדרומי של חבל הארץ של העם הנכרי הקטן שכונה "כנעני" במקרא.

שוב בספר יהושע, בתיאור נחלת שבט יהודה, מוזכרת תימן כגבול הנחלה הדרומי מול האדומים, והתיאור בפסוק מזהה אותה כיושבת בקרבת מדבר צין.

בנבואות עמוס, ירמיהו ויחזקאל המופנות לאדום מופיעה תימן כעיר אדומית.

==הערות שוליים==

קטגוריה:יישובי המקרא
קטגוריה:נחלת שבט יהודה
קטגוריה:אדום
אורמושבאניה

אורמושבאניה (בהונגרית: Ormosbánya) הוא כפר במחוז בורשוד-אבאוי-זמפלן שבצפון מזרח הונגריה. הכפר הוקם ככפר נפרד מאיז'ופלווה בשנת 1993. אוכלוסיית אורמושבאניה קטנה משמעותית מ-1,809 תושבים בשנת 1993 עד 1,513 תושבים בשנת 2018 (ירידה של 296 תושבים).

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=34069 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מארי ריצ'רדסון

מארי ריצ'רדסון (בשוודית: Marie Richardson; נולדה ב-6 ביוני 1959) היא שחקנית שוודית.

==ביוגרפיה==
ריצ'רדסון נולדה ביבלבורג.

מ-1982 ועד 1985 למדה באקדמיה הלאומית למשחק של שוודיה (Teaterhögskolan i Stockholm) ולאחר מכן עבדה בתיאטרון המלכותי של סטוקהולם.

ב-1993 שיחקה בסרט הנורווגי "Telegrafisten" המבוסס על רומן מאת קנוט האמסון.

ב-1997 הייתה בתפקיד הראשי ב-Larmar och gör sig till, סרט טלוויזיה של אינגמר ברגמן שהוצג בפסטיבל קאן.

ב-1999 הופיעה בסרט עיניים עצומות לרווחה.

ב-1992 שיחקה בסרט של בילה אוגוסט "כוונות טובות" המבוסס על האוטוביוגרפיה של אינגמר ברגמן וב-2000 שיחקה בסרט "Trolösa" המתבסס על אירועים מחייו האישיים של ברגן ובוים על ידי ליב אולמן.

ב-2003 שיחקה את אמו של הדמות הראשית בסרט רוע.

ב-2009 שיחקה במיני סדרת המתח "Morden" של תאגיד השידור השוודי.

בשנת 2019 שיחקה בסרט המוזיקלי "לשיר מהלב" של הבמאי אדוארד אף סילן, לצדה של מאלין אקרמן.

יש לה שני ילדים מזוגיות עם השחקן ג'ייקוב אקלונד.

==קישורים חיצוניים==

* 

* 
* 

==הערות שוליים==

קטגוריה:שחקניות קולנוע וטלוויזיה שוודיות
קטגוריה:שוודיות שנולדו ב-1959
רגינה לונד

רגינה שרלוט תאודורה לונד (בשוודית: Regina Charlotta Theodora Lund; נולדה ב-17 ביולי 1967) היא שחקנית וזמרת שוודית.

==ביוגרפיה==
לונד נולדה בעיר ואסה, פינלנד לבמאי השוודי כריסטיאן לונד והשחקנית השוודית סוניה לונד. היא גדלה בעיר יבלה בשוודיה עם סבה וסבתה.

== קריירה ==
בשנת 1979 הופיעה בתפקיד ללא דיבור בסרט הטלוויזיה "Den nya människan" אותו ביים אביה.

בשנת 1991 שיחקה במחזה "על עכברים ואנשים" בתיאטרון במאלמה. בשנת 1992 גילמה את התפקיד של אופליה במחזה "המלט" בסטוקהולם.

בשנת 1993 היא התפרסמה שגילמה עקרת בית בתוכנית הרדיו "Klang & Co" ושגילמה את המזכירה מונה באופרת הסבון "Rederiet" (1995-1994) ששודרה ב-SVT.

ב-1996 גילמה מצילה לצד סטלאן סקארסגארד בסרט "Harry & Sonja". בשנת 1999 שיחקה בתפקיד הראשי בסרט המתח "Sjön".

בשנת 2005 דובבה את גלוריה ההיפופוטמית, בדיבוב השוודי של הסרט "מדגסקר".

היא הקליטה כזמרת חמישה אלבומים והוציאה מספר סינגלים.

ב-2007 השתתפה במלודיפסטיבלן עם השיר "Rainbow star" אך הודחה בשלב הראשון של אחד מחצאי הגמר.

בשנת 2017 החלה לשחק בסדרה "משפחה בונוס" של ערוץ SVT ולאחר מכן בנטפליקס.

== דיסקוגרפיה ==

=== אלבומי אולפן ===

* 1997: Unique
* 2000: Year Zero
* 2004: Everybody's Darling
* 2006: Förlåt! Nej, jag menar aj.
* 2011: Living in Airports

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה שוודיות
קטגוריה:שחקניות ילדות שוודיות
קטגוריה:זמרות שוודיות
קטגוריה:זמרות-יוצרות שוודיות
קטגוריה:משתתפי מלודיפסטיבלן 2006
קטגוריה:משתתפי מלודיפסטיבלן 2007
קטגוריה:צמחוניות שוודיות
קטגוריה:שוודיות שנולדו ב-1967
אהבה בשלייקס

אהבה בשלייקס הוא סרט קולנוע ישראלי מסוג קומדיה רומנטית בבימויו של יוחנן ולר, שיצא לאקרנים באפריל 2019. בסרט מככבים יהודה בארקן לצד ניצה שאול, שלמה בראבא ויפתח קליין.

==רקע==
הסרט יצא לאקרנים באפריל 2019. יהודה בארקן שתקופה לפני כן הופיע בעיקר בסרטים חרדיים, שב להופיע בסרט המופנה לקהל הרחב. בסרט הוא מככב לצידה של ניצה שאול, אשר גילמה את אהובתו בסרט "חגיגה בסנוקר", שיצא בשנת 1975 ושיחקה לצידו בסרט "כץ וקרסו" ב-1971.

יהודה בארקן שיחק לצידה של ליא קניג בסדרת טלוויזיה על נושא דומה בשם "אהבה בשלכת" גם היא בבימויו של יוחנן ולר, ששודרה בערוץ הראשון, ב-2003.

בארקן שיחק בעבר גם לצידה של מיכל ינאי, שמגלמת את בתו של בארקן בסרט זה – כך היה גם בסרט "נשיקה במצ"ח" בשנת 1990.

כמו כן, בארקן שיחק בעבר גם לצידו של גבי עמרני, שמגלם את הקולגה שלו בסרט זה – כמו גם בסרטים "לופו", "לופו בניו יורק" ו"קומפוט נעליים".

הסרט צולם בבית דיור מוגן, מגדלי הים התיכון בגני תקווה.

==תקציר העלילה==
תמי (ניצה שאול) היא אלמנה בת 64. באחד הימים היא דורסת את בנו רזניק (יהודה בארקן), אלמן בן 70 ופוגעת קלות ברגלו. בנה של תמי (יפתח קליין) משכנע אותה לעשות הכל על מנת שבנו לא יגיש נגדה תלונה למשטרה. תמי אופטימית מטבעה, בעוד בנו הוא אדם בודד. למרות השוני, מתקיים ביניהם קשר רומנטי, כשהרוח של בעלה המנוח (שלמה בראבא) מופיעה אצלה בדמיונות.

==שחקנים==

{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקנ/ית
!width=80|דמות
|-
| יהודה בארקן || בנו
|-
| ניצה שאול || תמי
|-
| שלמה בראבא || בעלה המנוח של תמי
|-
| יפתח קליין || בנה של תמי
|-
| מיכל ינאי || בתו של בנו
|-
|יגאל עדיקא || דייר של בנו מקומה ראשונה, אשר חשמלי 
|-
| אריה מוסקונה || בעל הבית של בנו
|-
| גבי עמרני || עמית לעבודה של בנו
|-
| אילן דר || דייר בדיור מוגן
|-
| אלברט כהן || דייר בדיור מוגן
|-
| רינה פדווה || שכנתו של בנו
|-
| ג'וש שגיא || מנהל בית האבות
|-
| פירה קנטור || דיירת בדיור מוגן
|}

==קישורים חיצוניים==

* [https://www.youtube.com/watch?v=zoFmig3JlY8 אהבה בשלייקס טריילר] באתר יוטיוב
* [https://www.youtube.com/watch?v=EDLZluhxfTQ אהבה בשלייקס מאחורי הקלעים] באתר יוטיוב
* [http://www.habama.co.il/Pages/Event.aspx?Subj=1&Area=1&EventId=6311 אהבה בשלכת], באתר "הבמה"
* קרן אוחיון, [https://www.motke.co.il/index.php?idr=400&p=2013050 כשיהודה בארקן וניצה שאול התאהבו], באתר מוטקה, 7 באפריל 2019
* 
* 

קטגוריה:סרטי 2019
קטגוריה:סרטי קומדיה רומנטית ישראליים
קטגוריה:סרטים ישראליים משנת 2019
מוזיאון הטנקים (קובינקה)

[[ISU-152 בקובינקה]] 
פנצר סימן 8 במוזיאון הטנקים בקובינקה]] 
[[קוגלפנצר]] 
 
מוזיאון הטנקים בקובינקה (ברוסית: Бронетанковый музей в Кубинке) הוא מוזיאון צבאי גדול בעיר קובינקה, במחוז המשנה אודינצובסקי שבפרברי מוסקבה, רוסיה שבו מוצגים לראווה טנקים, כלי רכב משוריינים והמידע הרלוונטי לגביהם. המוזיאון מורכב מתערוכות קבועות באוויר הפתוח של טנקים ומשוריינים רבים מהמאות ה-20 וה-21 (משנת 1917 עד ימינו). המוזיאון ידוע ככזה שמשכן ומציג כלי רכב צבאיים ייחודיים רבים, כמו פאנצר סימן 8, הטנק הנאצי הכבד, אובייקט הטנק הקל 279 קוטין, מערך הארטילריה קרל גרט ודגמי אב טיפוס אחרים מברית-המועצות וגרמניה הנאצית.

== ראו גם ==
; מוזיאונים של טנקים
* Musée des Blindés - צרפת
* מוזיאון הטנקים - בריטניה
* מוזיאון פאטון לפרשים ושריון - ארצות הברית
* יד לשריון - לטרון, ישראל
* מוזיאון פארולה - פינלנד
* מוזיאון הטנקים הגרמני - גרמניה
* המוזיאון הצבאי, בלגרד - סרביה
* מוזיאון המלחמה הקנדי - אוטווה, אונטריו
* המוזיאון הצבאי, בסחס בורדן - 100 ק"מ צפונית לטורונטו, אונטריו
* המוזיאון הצבאי הלאומי - Soesterberg, הולנד
* מוזיאון הטנקים המלכותי - ירדן

== קישורים חיצוניים ==

* 

קטגוריה:רוסיה: מוזיאונים צבאיים
קטגוריה:טנקים
קטגוריה:מחוז מוסקבה
האימפריה הקמרית

האימפריה הקמרית (בקמרית: ចក្រភពខ្មែរ) הייתה אימפריה הינדית-בודהיסטית בדרום-מזרח אסיה. האימפריה, שצמחה מתוך הממלכות פונאן וצ'נלה, שלטה בשלב מסוים על רוב דרום-מזרח אסיה ועל חלקים מדרום סין.

המורשת הגדולה ביותר של האימפריה הקמרית היא אנגקור, הנמצאת בקמבודיה של ימינו, אשר שימשה כבירת האימפריה בתקופת השיא שלה. המבנים של אנגקור מעידים על עוצמתה של האימפריה הקמרית, על האמנות והתרבות המרשימים שלה, ועל הטכניקה האדריכלית המתקדמת לתקופתה. תצלומי לוויין של האתר חשפו שבשיאה אנגקור הייתה המרכז העירוני הגדול ביותר בעולם.

האימפריה הקמרית נוסדה בשנת 802 לספירה, כאשר המלך ג'יאוורמן השני הכריז על עצמו כצ'אקארטארטין ("מלך העולם" או "מלך המלכים") בפנום קולן. האימפריה חדלה להתקיים עם חורבנה של אנגקור במאה ה-15.

== קישורים חיצוניים ==

* 

קמרית
יוליוס לדרר

יוליוס לדרר (גרמנית: Julius Lederer; 24 ביוני 1821 וינה – 30 באפריל 1870, וינה) היה אנטומולוג אוסטרי.

יוליוס לדרר התפרנס ממסחר. הוא היה אספן פרפרים ולצורך הרחבת האוסף נסע ברחבי אירופה, טורקיה ולבנון. כמו כן הוא תיאר פרפרים מאוספים של אנטומולוגים אחרים.

יוליוס לדרר היה בין מקימי ירחון אנטומולוגי.

העבודה העיקרית שלו Beitrag zur Schmetterlings-Fauna von Cypern, Beirut und einem Theile Klein-Asiens פורסמה בשנת 1855. בעבודה זו הוא תיאר לראשונה פרפרים רבים מאזור הים התיכון (לרבות ססמבריק אדום). ספר נוסף פורסם בשנת 1862.

עש Eccrita Lederer נקרא על שמו.

==קישורים חיצוניים==

* [https://www.zobodat.at/personen.php?id=10121&bio=full מידע באתר זובודט]
* [https://www.biodiversitylibrary.org/creator/8031/author#/titles עבודות של יוליוס לדרר]

קטגוריה:מדענים אוסטרים
קטגוריה:אנטומולוגים
קטגוריה:אוסטרים שנולדו ב-1821
קטגוריה:נפטרים ב-1870
ג'ילי CD

דגם "ג'ילי CD"
ג'ילי CD (באנגלית: "Geely CD") היא מכונית ספורט בתצורת קופה מתוצרת יצרנית הרכב הסינית ג'ילי אשר יוצרה בין השנים 2009–2011.

==מאפיינים==

* דגם "ג'ילי CD" הוצג לראשונה בתערוכת המכוניות הבינלאומית בפרנקפורט בשנת 2005.
* 4 מושבים (2+2).
* 2 דלתות.
* מנוע בנזין.
* מנוע קדמי.
* מנוע קירור מים.
* צמיגים - 195/55 R15.
* "CD" - פירושו באנגלית "Chinese Dragon".
* יחס משקל/כח - 14.7 ק"ג ל-כ"ס.

==ראו גם==
* ג'ילי
* ג'ילי בינרוי
* ג'ילי ג'יאג'י
* ג'ילי יואנג'ינג SUV
* ג'ילי ביני
* ג'ילי CK
* ג'ילי BL

== קישורים חיצוניים ==

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2009
קטגוריה:כלי רכב המיוצרים בסין
CD
אוסן

אוסן (בהנגול: 오산시; בהנג'ה: 烏山市) היא עיר במחוז קיונגי שבצפון-מערב קוריאה הדרומית. על פי מפקד האוכלוסין האחרון משנת 2020 אוכלוסיית העיר מנתה 240,645 תושבים.

== גאוגרפיה ==
העיר שוכנת בדרום-מערב מחוז קיונגי והיא גובלת עם הוואסונג מצפון, מזרח ומערב, עם פיונגטהאק מדרום, מרוחקת כ-47 ק"מ דרום-מזרחית לבירת המדינה סיאול וכ-16 ק"מ דרום-מזרחית לבירת המחוז סוואן.

== תנועה ותחבורה ==
העיק ממוקמת ליד הכבישים 1, 17, 82, 310, 311, 314, 317 ו-400. בנוסף, בעיר יש תחנת רכבת שבה פועל הקו סיאול-טג'אן ומספר רב של תחנות דלק.

== אקלים ==
הטמפרטורה הממוצעת היא 11 מעלות צלזיוס. החודש הכי חם הוא אוגוסט (23 מעלות צלזיוס). החודש הכי קר הוא ינואר (4- מעלות צלזיוס). כמות המשקעים הממוצעת היא 1,572 מילימטרים בשנה. חודש יולי הוא החודש שיש בו הכי הרבה גשם (394 מ"מ גשם), וחודש ינואר הוא החודש שיש בו הכי פחות גשם (30 מ"מ גשם).

== מוסדות בעיר ==
המשרד ראשי של חברת Kyochon נמצא בעיר. בנוסף, בעיר יש תחנת משטרה ומספר רב של בתי מלון, מרכזי קניות וסופרמרקטים.

== ערים תאומות ==

* 
* 
* 
* 
* 
* 
* 

== ראו גם ==
* קרב אוסן

== קישורים חיצוניים ==

* 

== הערות שוליים ==

קטגוריה:קוריאה הדרומית: ערים
מכס מרקוזה

ד"ר מכס מרקוזה (בגרמנית: Max Marcuse 14 באפריל 1877 – 24 ביוני 1963) היה רופא עור ומין וסקסולוג ישראלי.

==קורות חיים==
מכס מרקוזה נולד בברלין, גרמניה, למשפחה יהודית לא ציונית. אמו, יוהנה, באה ממשפחה בעלת טחנת קמח ואביו, קרל, היה סוחר. למד רפואה בווירצבורג ובפרייבורג. התמחה בברלין ברפואת עור ומין. ב-1904 פרסם את מאמרו "המותר לרופא המשפחה לייעץ על יחסי מין מחוץ לנישואין".

ב-26 בפברואר 1905 היה ממקימי "הברית להגנת האם" בברלין (אחר כך "הגנה על היולדות ולרפורמה מינית"), ארגון שתמך גם באמהות חד-הוריות. ערך כתבי עת מדעיים בנושאי סקסולוגיה, ספרים ומילונים בנושא. שיתף פעולה עם מגנוס הירשפלד בהוצאת "העיתון לסקסולוגיה". באחד המילונים שחיבר ("המילון לסקסולוגיה") השתתף גם פרויד. הישגו הגדול היה קיבוץ הידע הסקסולוגי להגדרות. היה עד מומחה לענייני מין. לטענת מרקוזה הפתרון ל"בעיית היהודים" אינו הציונות, אלא נישואי תערובת עם גרמנים על מנת להיטמע בחברה הגרמנית. עם עליית הנאצים לשלטון פסק לערוך עיתונים.
מקס מרקוזה: אימהות לא חוקיות, מסדרת מטרופוליטן, כרך 27
ב-1905 התחתן עם פרידה, לא יהודייה שהתגיירה, ונולד להם בנם יוחנן.

ב-1933 אחרי פגישה עם משה סורוקה, מראשי קופת חולים כללית, עלו לארץ ישראל. הזוג התגרש והוא נשא את גרטה ונולד להם בנם מיכאל, אך גם ממנה התגרש.

בארץ ישראל פתח מרפאה פרטית בתל אביב, וכתב ספרים, "מדריך לחיי המין" ו"הנישואין", שזכו להצלחה.

==לקריאה נוספת==
* נסים לוי ויעל לוי, רופאיה של ארץ ישראל 1799–1948; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 295

==קישורים חיצוניים==

* 
* 
* 

* 

==הערות שוליים==

קטגוריה:סקסולוגים ישראלים
קטגוריה:זהות מינית
קטגוריה:רופאי עור ישראלים
קטגוריה:רופאי עור ביישוב
קטגוריה:רופאים יהודים גרמנים
קטגוריה:רפובליקת ויימאר: אישים
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:ישראלים שנולדו ב-1877
קטגוריה:ישראלים שנפטרו ב-1963
אזורי לחות (ספר)

אזורי לחות (בגרמנית: Feuchtgebiete ובאנגלית: Wetlands) הוא ספר הביכורים, בחלקו אוטוביוגרפי, של הסופרת שרלוטה רוש שיצא לאור בגרמניה ב-2008 והיה לרב–המכר המצליח ביותר בגרמניה, ממנו נמכרו יותר ממיליון וחצי עותקים ב-2009. התומכים מסווגים אותו רומן אירוטי והמבקרים - פורנוגרפיה. זכויות התרגום נרכשו על ידי 27 מדינות ובמרץ 2009 הוא היה הספר הגרמני הראשון שכיכב במקום הראשון בדירוג המכירות העולמי של אמזון מאז תחילת הדירוג. הספר תורגם לעברית ב-2009 על ידי עופרה קק לכנרת זמורה-ביתן דביר ועובד לסרט בבימוי דייוויד וננדט ובכיכובה של קרלה ג'ורי כ"הלן" שהוקרן לראשונה בפסטיבל לוקרנו באוגוסט 2013.

==תקציר העלילה==
עלילת הספר מתפרסת על פני מספר ימים בהם מאושפזת הלן ממל בת ה-18 - צעירה משעשעת, בוטה, נטולת עכבות, סקרנית וחופשייה מינית - במחלקה פנימית של בית החולים עקב פיסורה אנאלית שהיא גרמה לעצמה בעת גילוח האזור. היא מחכה לביקור הוריה הגרושים בתקווה נואשת שהשניים ישלימו ביניהם סוף סוף ליד מיטת חוליה. ובינתיים היא בוחנת את האזורים הלחים בגופה ומניחה לרובין, אח בית החולים, לצלם את החלקים החומקים ממבטה הסקרני. ליד מיטתה היא אף מטפחת אוסף של גלעיני אבוקדו המשמשים אותה לצרכים שונים. ולאורך כל הדרך היא אומרת בקול רם את מה שאחרים לא מעיזים אפילו לחשוב.

==השראה==
לדברי רוש, היא קיבלה השראה לכתוב את הרומן בעת שישבה על האסלה בדירה של חברתה הטובה ביותר בעיר הקתולית קלן. כדי להעביר את הזמן היא נטלה בקבוק סבון שהיה מונח בחדר וגילתה - לחרדתה - שזה סבון המיועד לניקוי הנרתיק. "התחלתי לחשוב, 'אלוהים, אני האדם היחיד שלא משתמש בסבון לוגינה'" היא סיפרה בראיונות. את הספר כתבה כדי לתקוף את "האובססיה של החברה לנקיון והיגיינה" אשר לטענתה, מיליוני נשים נדרשות לציית לה מדי יום ללא מחשבה. 
 "אזורי לחות" נוגע במספר נושאי טאבו למשל מין אנאלי. אוננות, לֶסְבִּיּוּת וצריכת מין בתשלום אך לא רק בזירה המינית אלא גם באלה שניתן למצוא בחברה בכלל, במיוחד במשפחות שאינן מתפקדות למשל פגיעה עצמית, שימוש בסמים, התמודדות עם ניסיונות התאבדות, וגילוי עריות.

==ביקורת==
עם צאתו לאור עורר הספר מהומה תקשורתית עזה וטעונה בדבר טיבו: המבקרים טענו שהוא פורנוגרפיה מובהקת לשמה במסווה כזה או אחר והאוהדים שהוא מניפסט פמיניסטי מחאתי מפי מי שהוכתרה כדוברת של הדור הפמיניסטי החדש של גרמניה. הספר השווה ל"התפסן בשדה השיפון" מאת ג'יי די סלינג'ר, "קראש" מאת ג'יימס גראהם באלארד ו"הסריסה" מאת ג'רמיין גריר. דר' קלאודיה נויזיס, חוקרת ומנחה מוסמכת להטמעת חשיבה מגדרית מאוניברסיטת הומבולדט של ברלין טוענת כי אחת הסיבות להצלחה המסחררת של הספר בגרמניה היא כי הוא אנטיתזה ל"תוכניות טלוויזיה כמו הטופ מודל הבאה של גרמניה, בהנחיית דוגמנית העל היידי קלום. וכי בכל מדינה שיש יחס חברתי דומה לניקוי הגוף, להיגיינה ולתפקודי הגוף בכלל נשים צעירות תראה בו דרך אחרת להתמודדות עם הלחץ העצום להיות יפה, בעלת גוף מושלם, קרייריסטית מוצלחת לפני לידת ילדן הראשון.

==קישורים חיצוניים==
* 
* [http://www.e-mago.co.il/Editor/literature-3369.htm ביקורת על הספר "אזורי לחות"] באימגו - כתב עת בנושאי תרבות ותוכן
* 
* 

==הערות שוליים==

קטגוריה:ספרות פמיניסטית
קטגוריה:ספרות גרמנית
קטגוריה:ספרי הוצאת כנרת
רודולפטלפ

רודולפטלפ (בהונגרית: Rudolftelep) הוא כפר במחוז בורשוד-אבאוי-זמפלן שבצפון מזרח הונגריה. הכפר הוקם ככפר נפרד מאיז'ופלווה בשנת 1994. אוכלוסיית רודולפטלפ קטנה מ-790 תושבים בשנת 1995 עד 706 תושבים בשנת 2018 (ירידה של כ-10%).

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן